Sport Géza - London - Négy brit hegycsúcson lobban fel a paralimpiai láng
Négy brit hegycsúcson lobban fel a paralimpiai láng
2012. augusztus 15., szerda 17:42 |
Egyszerre négy brit hegycsúcson lobban fel jövő szerdán az augusztus 29-én kezdődő londoni paralimpia lángja. Az angliai Scafell Pike-on, a walesi Snowdonon, a skóciai Ben Nevisen és az észak-írországi Slieve Donardon cserkészek gyújtják majd meg a játékok jelképét tűzkővel.
A négy láng Mandeville-ben egyesül, majd 28-án este 24 órás váltófutás kezdődik London utcáin 580 résztvevővel, s a játékok jelképe így jut majd el 29-én az Olimpiai Stadionban sorra kerülő nyitóünnepségre. A staféta olyan híres helyeket érint a metropoliszban, mint az Abbey Road kereszteződés, az állatkert, a Piccadilly Circus vagy a Tower híd. A XIV. paralimpia augusztus 29-től szeptember 9-ig tart.